***Fakjú pán profesor*** (orig. *Fack ju Göhte*) je nemecká komédia z roku 2013. Film režíroval a napísal Bora Dagtekin a v hlavných rolách sa predstavili Elyas M’Barek a Karoline Herfurthová. V nemeckých kinách film videlo cez 7 miliónov divákov.

Na Slovensku mal film v kinách premiéru 28. augusta 2014.

V roku 2015 bolo nakrútené pokračovanie s názvom *Fakjú pán profesor 2* a v roku 2018 posledné pokračovanie s názvom *Fakjú pán profesor 3*.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Bankového lupiča Zekiho Müllera práve prepustili z väzenia a musí splatiť svoje dlhy. Zekiho kamarátka Charlie pred trinástimi mesiacmi schovala jeho peniaze z poslednej lúpeže na stavenisku na pozemku Göethovho gymnázia. Zeki síce miesto nájde pomocou GPS, ale zistí, že tu bola nanovo vybudovaná telocvičňa. Zeki chce získať svoje peniaze späť, a tak si chce požiadať v škole o miesto po zosnulom školníkovi, ale vďaka nedorozumení sa stáva dočasným učiteľom. Zoznamuje sa so študentmi a učiteľmi, medzi ktorých patrí tiež Elisabeth „Lisi" Schnabelstedtová, ktorá je stážistkou na tej istej škole a sama kedysi túto školu navštevovala.

Keď sa Ingrid Leimbachová-Knorrová, učiteľka triedy 10.B (známej tiež ako najhoršej a najproblematickejšej triedy) pokusí o samovraždu výskokom z okna, tak riaditeľka prenáša riadenie triedy na Lisi Schnabelstedtovou a Zeki sa má ujať Lisinej siedmej triedy. Lisi samozrejme nemá primeranú autoritu, ktorú študenti potrebujú a škaredé žarty z ich strany ju doháňajú k zúfalstvu. Zeki v noci pracuje v suteréne školy, kde potajme hlbí tunel, aby si vzal svoje peniaze. Aby mohol učiť, skopíruje Lisin certifikát, zfalšuje ho a vydáva za svoj, Lisi ho samozrejme odhalí a vydiera ho. Lisi tak dostane späť svoju pôvodnú triedu a Zeki musí ísť učiť do 10.B. Navyše, Lisi Zekiho ubytuje u seba výmenou za jeho snahu o nápravu 10.B.

So svojimi nekonvenčnými metódami a Lisinou záštitou získava Zeki rešpekt triedy v čele so svojimi obávanými vodcami, Danielom („Dangerom") a Chantal. Zekimu sa navyše podarí zorganizovať akciu graffiti na vlaku, aby vylepšil Lisin „image" medzi študentmi. Okrem toho zisťuje, že Lisina mladšia sestra je zamilovaná do Dangera a podnecuje tak vzťah medzi nimi a tiež sa pre úrady stane Lauriným opatrovníkom. Zeki a Lisi sa do seba pomaly začínajú zamilovávať.

Zeki nachádza pri svojom hĺbení tunelu časovú schránku, kam pred niekoľkými rokmi Lisi napísala svoje tajné priania a cítí k nej náklonnosť. Neskôr Zeki v tuneli nachádza tiež peniaze. Krátko na to Lisi objaví tunel, pretože počas telocviku jeden z ich študentov prerazil podlahu telocvične a dozvie sa tak o Zekiho zločineckej minulosti. Lisi s ním prerušuje všetok kontakt. Zeki sa zo zúfalstva opäť chce venovať lúpežiam. Jeho kamarádka Charlie ho presviedča, že sa kvôli Lisi môže zmeniť k lepšiemu a keď ho nepresvedčí ide za Lisi, ktorej Zeki zanechal peniaze, ktoré našiel, a list, kde popisuje, že mu záležalo ako na jeho triede, tak na Lisi. Ona sa začne snažiť Zekiho zase dostať späť na tu lepšiu cestu a to sa jej s pomocou 10.B skutočne podarí.

Zeki zruší plánovanú lúpež a vydáva sa späť so študentmi. Malým podvodom sa dostane k Lisi domov, dá jej šaty na nadchádzajúci školský ples a milostný list s možnosťami ÁNO, NE, SNÁĎ; presne ako si Lisi kedysi priala a písala o tom vo svojom liste z časového púzdra. Pred riaditeľkou školy Zeki priznáva, že nie je učiteľ a ani nemá dokončenú vysokú školu. Okrem toho si ho chce riaditeľka v škole ponechať, a tak mu zfalšuje maturitné vysvedčenie. Trieda 10.B je totižto pod jeho vedením ochotná chodiť na hodiny a učiť sa. Zeki sa tak rozhodne zostať. 

 Opis zápletky alebo rozuzlenia príbehu sa tu končí.

Obsadenie
---------

* Elyas M’Barek ako Zeki Müller
* Karoline Herfurthová ako Elisabeth „Lisi" Schnabelstedtová
* Katja Riemannová ako riaditeľka Gudrun Gersterová
* Jana Pallasková ako Charlie
* Alwara Höfelsová ako Caro Meyerová
* Jella Haasová ako Chantal Ackermannová
* Max von der Groeben ako Daniel „Danger" Becker
* Anna Lena Klenková ako Laura Schnabelstedtová
* Gizem Emre ako Zeynep
* Aram Arami ako Burak
* Uschi Glasová ako Ingrid Leimbachová-Knorrová
* Farid Bang ako Paco
* Margarita Broichová ako pani Siebertsová
* Christian Näthe ako učiteľ biológie
* Bernd Stegemann ako pán Gundlach
* Erdal Yıldız ako Attila
* Laura Osswaldová ako učiteľka v základnej škole

Vznik filmu
-----------

Miesto nakrúcania filmu
### Kasting

Rolu Zekiho Müllera napísal Dagtekin priamo pre Elyasa M’Bareka. M’Barek a Dagtekin už spoločne pracovali v televíznych seriáloch *Schulmädchen*, *Denník doktorky*, *Pestrá rodinka* a vo filme *Turecky ľahko a rýchlo*. Producentka Lena Schömannová chválila M'Bareka za jeho „neuveriteľnú disciplínu", pretože herec už mesiace pred nakrúcaním cvičil päť dní v týždni s osobným trenérom a pribral osem kilogramov svalovej hmoty.

Hlavnú ženskú rolu získala víťazka Grimmovej ceny, Karoline Herfurthová, ktorá sa predtým objavovala v komédiách, napríklad v roku 2001 vo filme *Baby to chcú tiež* a v jeho pokračovaní z roku 2004. Producentka Lena Schömannová nazvala Herfurthsovú ako ideálnu voľbu pre jej „skvelý zmysel pre komédiu a načasovanie". Rolu riaditeľky školy získala Katja Riemannová, ktorá sa objavila vo filme *Pestrá rodinka* a Uschi Glasová stvárnila menšiu rolu nervovo zrútenej učitelky Ingrid Leimbachovej-Knorrovej.

### Nakrúcanie

Film sa nakrúcal prevažne v Mníchove a Berlíne. Gymnázium Lise Meitnerovej v Mníchove slúžilo ako kulisy pre filmovo fiktívne Goethove gymnázium. V Berlíne boli nakrúcané scény z bazénu alebo z väzenia. Nakrúcanie začalo 28. apríla 2013 a trvalo 41 dní.

Soundtrack
----------

1. „Cheating" − John Newman
2. „Fack Ju Göhte Beat" − Djorkaeff
3. „Error" − Madeline Juno
4. „Pumpin Blood" − NoNoNo
5. „Let Her Go" − Passenger
6. „Hands Around The World" − Djorkaeff
7. „Benzin Beat" − Djorkaeff
8. „Move" − D/R Period
9. „Brother" − Smashproof
10. „Ain't No Fun" − Nitro
11. „Hey Now" − Martin Solveig & The Cataracs feat. Kyle
12. „Everybody Talks" − Neon Trees
13. „Das Ist Pimkie!" − Beckmann
14. „Dry My Soul" − Amanda Jenssen
15. „Change Is Gonna Come" − Olly Murs
16. „What I Go To School For" − Busted
17. „High Hopes" − Kodaline
18. „Zeitkapsel" − Beckmann
19. „Can’t Help" − Parachute
20. „Deep Diving" − Thilo Brandt
21. „Klassenzimmer Beat" − Djorkaeff
22. „Laura, Sie Redet Mit Dir!" − Beckmann
23. „Theater Beat" − Djorkaeff
24. „Balkan Bachata" − Clea & Kim
25. „Touch Me (I Want Your Body)" − Samantha Fox
26. „Cheating" (Remix) − John Newman

Externé odkazy
--------------

* *Fakjú pán profesor* v Česko-Slovenskej filmovej databáze
* *Fakjú pán profesor* v Internet Movie Database (po anglicky)

Zdroj
-----

* *Tento článok je čiastočný alebo úplný preklad článku Fakjů pane učiteli na českej Wikipédii.*